title: Decizia (UE) 2017/1692 a Parlamentului European din 27 aprilie 2017 privind închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/271

         DECIZIA (UE) 2017/1692 A PARLAMENTULUI EUROPEAN
   din 27 aprilie 2017
   privind închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0062/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (4), în special articolul 21,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0115/2017),

               1.

               aprobă închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției Uniunii Europene pentru Securitatea Rețelelor și a Informațiilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 138.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 165, 18.6.2013, p. 41.

      (5)  JO L 328, 7.12.2013, p. 42.


title: Decizia Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II)

text:
Anunţ juridic important

|

32001D0886

Official Journal L 328 , 13/12/2001 P. 0001 - 0003 Ediţie specială în limba cehă Chapter 19 Volume 04 P. 174  - 176 Ediţie specială în limba estonă Chapter 19 Volume 04 P. 174  - 176 Ediţie specială în limba maghiară Chapter 19 Volume 04 P. 174  - 176 Ediţie specială în limba lituaniană Chapter 19 Volume 04 P. 174  - 176 Ediţie specială în limba letonă Chapter 19 Volume 04 P. 174  - 176 Ediţie specială în limba malteză Chapter 19 Volume 04 P. 174  - 176 Ediţie specială în limba polonă Chapter 19 Volume 04 P. 174  - 176 Ediţie specială în limba slovacă Chapter 19 Volume 04 P. 174  - 176 Ediţie specială în limba slovenă Chapter 19 Volume 04 P. 174  - 176

		20011206Decizia Consiliuluidin 6 decembrie 2001privind dezvoltarea Sistemului de Informații Schengen din a doua generație (SIS II)(2001/886/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (b), articolul 31 literele (a) și (b) și articolul 34 alineatul (2) litera (c),având în vedere inițiativa Regatului Belgiei și a Regatului Suediei [1],având în vedere avizul Parlamentului European [2],întrucât:(1) Sistemul de Informații Schengen, instituit în temeiul dispozițiilor titlului IV din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune, semnată în 1990 și denumită în continuare "Convenția Schengen 1990", constituie un instrument esențial pentru aplicarea dispozițiilor acquis-ului Schengen, integrat în cadrul Uniunii Europene.(2) Sistemul de Informații Schengen, în forma sa actuală, nu are capacitatea de a deservi mai mult de 18 țări participante. În prezent, acesta este operațional pentru 13 state membre și alte două state (Islanda și Norvegia) și trebuie să devină operațional pentru Regatul Unit și Irlanda în viitorul apropiat. Cu toate acestea, sistemul nu a fost conceput pentru a deservi numărul crescut de state membre ale Uniunii Europene, în urma extinderii acesteia.(3) Din acest motiv și pentru a beneficia de ultimele evoluții din domeniul tehnologiei informației, dar și pentru a permite integrarea de noi funcții, este necesară dezvoltarea un nou Sistem de Informații Schengen din a doua generație (SIS II), astfel cum a fost deja recunoscut de Decizia SCH/Com-ex (97) 24 a Comitetului Executiv din 7 octombrie 1997 [3].(4) Cheltuielile cauzate de dezvoltarea SIS II trebuie să fie acoperite din bugetul Uniunii Europene, în conformitate cu concluziile Consiliului din 29 mai 2001. Împreună cu Regulamentul (CE) nr. 2424/2001 al Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II) [4], prezenta decizie constituie baza legislativă necesară pentru a permite înscrierea în bugetul Uniunii Europene a alocărilor necesare dezvoltării SIS II și pentru execuția acestei părți din buget.(5) Această bază legislativă conține două elemente: prezenta decizie, bazată pe articolul 30 alineatul (1) literele (a) și (b), articolul 31 literele (a) și (b) și articolul 34 alineatul (2) litera (c) din Tratatul privind Uniunea Europeană și un regulament al Consiliului, bazat pe articolul 66 (…) din Tratatul de instituire a Comunității Europene. Motivul, astfel cum se prevede la articolul 92 din Convenția Schengen 1990, este ca Sistemul de Informații Schengen să permită autorităților desemnate de statele membre, prin intermediul unei proceduri automatizate de consultare, să aibă acces la semnalările privind persoanele și obiectele în scopul efectuării de controale la frontiere și de alte controale de poliție și vamale în interiorul țării, în conformitate cu legislația internă, precum și în scopul eliberării vizelor, a permiselor de ședere și al administrării legislației privind cetățenii străini, în contextul aplicării dispozițiilor acquis-ului Schengen privind circulația persoanelor.(6) Faptul că baza legislativă necesară pentru a permite finanțarea dezvoltării SIS II din bugetul Uniunii Europene constă în două instrumente distincte nu afectează principiul conform căruia Sistemul de Informații Schengen constituie și ar trebui să constituie în continuare un sistem de informații unic și integrat, și nici principiul conform căruia SIS II trebuie dezvoltat în consecință.(7) Prezenta decizie nu aduce atingere adoptării ulterioare a textelor legislative necesare care descriu în detaliu funcționarea și utilizarea SIS II, ca de exemplu, fără a fi limitative, normele care definesc categoriile de date care trebuie să fie înregistrate în sistem, scopurile pentru care trebuie înregistrate și criteriile de înregistrare, normele privind conținutul înregistrărilor SIS, inclusiv responsabilitatea pentru exactitatea acestora, normele privind durata semnalărilor, interconectarea acestora și compatibilitatea dintre semnalări, normele privind accesul la datele SIS și normele privind protecția și controlul datelor cu caracter personal.(8) Prezenta decizie stabilește, în vederea adoptării măsurilor necesare punerii sale în aplicare, proceduri care corespund dispozițiilor relevante ale Regulamentului (CE) nr. 2424/2001, astfel încât să garanteze că un singur și același proces de punere în aplicare se va aplica dezvoltării SIS II în ansamblul său.(9) Prezenta decizie constituie o dezvoltare a dispozițiilor acquis-ului Schengen care se încadrează în domeniul menționat la articolul 1 punctul G din Decizia 1999/437/CE a Consiliului din 17 mai 1999 privind anumite modalități de aplicare a acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor state în vederea punerii în aplicare, a asigurării respectării și dezvoltării acquis-ului Schengen [5] și la articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la unele dintre dispozițiile acquis-ul Schengen [6].(10) Ar trebui să se încheie un acord pentru a permite reprezentanților Islandei și Norvegiei să se asocieze la lucrările comitetelor care asistă Comisia în exercitarea competențelor sale de executare. Un astfel de acord a fost avut în vedere în schimbul de scrisori între Comunitate și Islanda și Norvegia, anexat la acordul de asociere menționat anterior.(11) Prezenta decizie nu aduce atingere dispozițiilor care reglementează participarea parțială a Regatului Unit la acquis-ul Schengen, definite de Consiliu în Decizia 2000/365/CE,DECIDE:Articolul 1Sistemul de Informații Schengen, instituit în temeiul dispozițiilor titlului IV din Convenția Schengen 1990, este înlocuit cu un nou sistem, Sistemul de Informații Schengen II (SIS II), care permite integrarea noilor state membre în sistem.Articolul 2SIS II, care este un sistem unic și integrat, este dezvoltat de Comisie în conformitate cu procedurile stabilite de prezenta decizie.Articolul 3Măsurile necesare pentru dezvoltarea SIS II sunt adoptate în conformitate cu procedura de gestionare prevăzută la articolul 5, atunci când se referă la alte aspecte decât cele enumerate la articolul 4.Articolul 4Măsurile necesare pentru dezvoltarea SIS II cu privire la următoarele aspecte sunt adoptate în conformitate cu procedura de reglementare prevăzută la articolul 6:(a) conceperea arhitecturii fizice a sistemului, inclusiv a rețelei sale de comunicații;(b) aspectele tehnice care au un impact asupra protecției datelor cu caracter personal;(c) aspectele tehnice care au consecințe financiare importante pentru bugetele statelor membre sau un impact tehnic important asupra sistemelor naționale ale statelor membre;(d) definirea cerințelor în materie de securitate.Articolul 5(1) În cazul în care se face trimitere la prezentul articol, Comisia este asistată de către un comitet de gestiune format din reprezentanții statelor membre și prezidat de reprezentantul Comisiei.(2) Comitetul adoptă regulamentul de procedură la propunerea președintelui, bazată pe modelul de regulament de procedură publicat în Jurnalul Oficial al Comunităților Europene.(3) Reprezentantul Comisiei prezintă comitetului un proiect cu măsurile ce trebuie să fie adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența subiectului în cauză. Avizul este emis cu majoritatea prevăzută la articolul 205 alineatul (2) din Tratatul de instituire a Comunității Europene pentru deciziile pe care Consiliul trebuie să le adopte la propunerea Comisiei. În cadrul comitetului, voturile reprezentanților statelor membre sunt ponderate în conformitate cu articolul menționat anterior. Președintele nu participă la vot.(4) Comisia adoptă măsuri care se aplică imediat. Cu toate acestea, în cazul în care nu sunt conforme cu avizul emis de către comitet, aceste măsuri sunt de îndată comunicate Consiliului de către Comisie. În acest caz, Comisia poate amâna punerea în aplicare a măsurilor pe care le-adoptă cu două luni de la data comunicării acestora.(5) Consiliul, hotărând cu majoritate calificată, poate lua o decizie diferită în termenul prevăzut la alineatul (4).Articolul 6(1) În cazul în care se face trimitere la prezentul articol, Comisia este asistată de un comitet de reglementare format din reprezentanții statelor membre și prezidat de reprezentantul Comisiei.(2) Comitetul adoptă regulamentul de procedură la propunerea președintelui său, bazată pe modelul de regulament de procedură publicat în Jurnalul Oficial al Comunităților Europene.(3) Reprezentantul Comisiei prezintă comitetului un proiect cu măsurile ce urmează să fie adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența subiectului în cauză. Avizul este emis cu majoritatea prevăzută la articolul 205 alineatul (2) din Tratatul de instituire a Comunității Europene pentru deciziile pe care Consiliul trebuie să le adopte la propunerea Comisiei. În cadrul comitetului, voturile reprezentanților statelor membre sunt ponderate în conformitate cu articolul menționat anterior. Președintele nu participă la vot.(4) Comisia adoptă măsurile preconizate atunci când acestea sunt conforme cu avizul comitetului.(5) Atunci când măsurile preconizate nu sunt conforme cu avizul comitetului sau în absența avizului, Comisia prezintă Consiliului, de îndată, o propunere cu privire la măsurile ce trebuie adoptate și informează Parlamentul European cu privire la aceasta.(6) Consiliul poate hotărî cu majoritate calificată cu privire la propunere, în termen de două luni de la data prezentării la Consiliu.În cazul în care, în acest termen, Consiliul a indicat cu majoritate calificată că se opune propunerii, Comisia o va reexamina. Comisia poate prezenta Consiliului o propunere modificată, poate prezenta propunerea din nou sau poate prezenta o propunere legislativă.În cazul în care, la expirarea acestui termen, Consiliul nu adoptă măsurile de aplicare propuse și nici nu și-a exprimat opoziția față de propunerea măsurilor de aplicare, acestea sunt adoptate de către Comisie.Articolul 7Prezenta decizie produce efecte în ziua următoare datei publicării în Jurnalul Oficial.Prezenta decizie expiră la 31 decembrie 2006.Adoptată la Bruxelles, 6 decembrie 2001.Pentru ConsiliuPreședinteleM. Verwilghen[1] JO C 183, 29.6.2001, p. 14.[2] Aviz emis la 23 octombrie 2001 (nepublicat încâ în Jurnalul Oficial).[3] JO L 239, 22.9.2000, p. 442.[4] JO L 328, 13.12.2001, p. 4.[5] JO L 176, 10.7.1999, p. 31.[6] JO L 131, 1.6.2000, p. 43.--------------------------------------------------


title: 2010/773/UE: Decizia Băncii Centrale Europene din 25 noiembrie 2010 privind procedura de acreditare a calității pentru producătorii de bancnote euro (BCE/2010/22)

text:
               15.12.2010

               RO

               Jurnalul Oficial al Uniunii Europene

               L 330/14

         DECIZIA BĂNCII CENTRALE EUROPENE
   din 25 noiembrie 2010
   privind procedura de acreditare a calității pentru producătorii de bancnote euro
   (BCE/2010/22)
   (2010/773/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 16,
   întrucât:

               (1)

               Articolul 128 alineatul (1) din tratat și articolul 16 din Statutul SEBC prevăd că Banca Centrală Europeană (BCE) este singura abilitată să autorizeze emisiunea de bancnote euro în Uniune. Acest drept include competența de a adopta măsuri pentru protecția integrității bancnotelor euro ca mijloc de plată.

               (2)

               Producerea de bancnote euro și de materii prime pentru bancnotele euro conform unor standarde identice de calitate este esențială pentru garantarea calității acestora, indiferent de locul unde sunt produse.

               (3)

               În consecință, este necesară stabilirea unei proceduri de acreditare privind calitatea care să asigure faptul că sunt acreditați să producă bancnote euro și materii prime pentru bancnote euro numai producătorii care respectă cerințele minime de calitate,

         ADOPTĂ PREZENTA DECIZIE:
   SECȚIUNEA I

      DISPOZIȚII GENERALE

   Articolul 1
   Definiții
   În sensul prezentei decizii:

               (a)

               „acreditare privind calitatea” (quality accreditation) înseamnă statutul a cărui sferă de aplicare este prevăzută la articolele 3 și 4 și care a fost acordat de BCE unui producător pentru a confirma faptul că respectă condițiile de calitate;

               (b)

               „activitate de producere de bancnote euro” (euro banknote production activity) înseamnă producerea de bancnote euro sau de orice materii prime pentru bancnotele euro;

               (c)

               „producător” (manufacturer) înseamnă orice entitate care este sau dorește să fie implicată într-o activitate de producere de bancnote euro;

               (d)

               „unitate de producție” (manufacturing site) înseamnă orice incintă pe care producătorul o folosește sau dorește să o folosească pentru o activitate de producere de bancnote euro;

               (e)

               „cerințe de calitate” (quality requirements) înseamnă normele principale pe care trebuie să le respecte un producător care dorește să obțină acreditarea privind calitatea, astfel cum sunt stabilite separat de BCE;

               (f)

               „condiții de calitate” (quality arrangements) înseamnă măsurile adoptate de un producător în cadrul unei unități de producție pentru a respecta cerințele de calitate;

               (g)

               „autoritate de certificare” (certification authority) înseamnă o autoritate independentă de certificare care evaluează sistemele de management al calității ale producătorilor și care are dreptul să confirme faptul că un producător îndeplinește cerințele seriei de standarde ISO 9001;

               (h)

               „materii prime pentru bancnotele euro” (euro banknote raw materials) înseamnă hârtia, cerneala, folia și firul folosit pentru producerea de bancnote euro;

               (i)

               „elemente de securitate specifice pentru euro” (euro secure items) și „activitatea privind securitatea euro” (euro secure activity) au sensul dat în Decizia BCE/2008/3 din 15 mai 2008 privind procedurile de acreditare a securității pentru producătorii elementelor de securitate specifice euro pentru bancnotele euro (1);

               (j)

               „zi lucrătoare BCE” (ECB working day) înseamnă o zi de luni până vineri, cu excepția sărbătorilor legale BCE;

               (k)

               „BCN” înseamnă banca centrală națională a unui stat membru a cărui monedă este euro;

               (l)

               „chestionar prealabil auditului” (pre-audit questionnaire) înseamnă un formular folosit de echipa de audit al calității pentru a strânge informații de la un producător cu privire la caracteristicile unei unități de producție și cu privire la eventualele modificări ale condițiilor de calitate efectuate de la data ultimului audit al calității.

         Articolul 2
   Principii generale
   (1)   Un producător solicită și primește de la BCE acreditarea privind calitatea înainte de a începe sau continua activitatea de producere a bancnotelor euro.
   (2)   Un producător acreditat poate desfășura activitatea de producere a bancnotelor euro numai în unitățile de producție pentru care a primit acreditarea privind calitatea în temeiul prezentei decizii.
   (3)   Cerințele BCE pentru acreditarea privind calitatea reprezintă cerințele minime. Producătorii pot adopta și implementa standarde de calitate mai stricte, pe care le vor include în planul lor de calitate, astfel cum este prevăzut în cerințele de calitate.
   (4)   Comitetul executiv are competența de a adopta toate deciziile privind acreditarea producătorilor, cu luarea în considerare a avizelor Comitetului pentru bancnote, și informează Consiliul guvernatorilor cu privire la acestea.
   (5)   Orice costuri și pierderi aferente înregistrate de un producător în legătură cu aplicarea prezentei decizii sunt suportate de către producător.
   (6)   Dispozițiile prezentei decizii nu aduc atingere niciunei acreditări depline sau temporare privind calitatea care a fost acordată înainte de intrarea în vigoare a prezentei decizii.
   Articolul 3
   Acreditarea deplină privind calitatea
   (1)   Un producător poate desfășura activitatea de producere a bancnotelor euro numai dacă BCE îi acordă acreditarea deplină privind calitatea pentru respectiva activitate.
   (2)   Un producător poate primi acreditarea deplină privind calitatea pentru o activitate de producere a bancnotelor euro dacă îndeplinește cumulativ următoarele condiții:

               (a)

               a fost implicat într-o activitate de producere a bancnotelor euro în ultimele 24 luni anterioare cererii de acreditare deplină privind calitatea sau i-a fost acordată o acreditare temporară privind calitatea în conformitate cu articolul 4 și a început o activitate de producere a bancnotelor euro în conformitate cu articolul 10 alineatul (3);

               (b)

               respectă seria ISO 9001 de standarde de management al calității într-o anumită unitate de producție pentru o anumită activitate de producere a bancnotelor euro și i-a fost eliberat un certificat în acest sens de către o autoritate de certificare;

               (c)

               respectă cerințele de calitate în unitatea de producție respectivă pentru activitatea de producere a bancnotelor euro sus-menționată;

               (d)

               în cazul în care produce elemente de securitate specifice euro, deține acreditare deplină privind securitatea pentru unitatea de producție respectivă și pentru activitatea de producere a bancnotelor euro sus-menționată în conformitate cu Decizia BCE/2008/3;

               (e)

               în cazul în care este o imprimerie, unitatea sa de producție este localizată într-un stat membru; și

               (f)

               în cazul în care nu este o imprimerie, unitatea sa de producție este localizată într-un stat membru sau într-un stat membru al Asociației Europene a Liberului Schimb (AELS).

         (3)   Comitetul executiv poate, de la caz la caz, acorda excepții de la cerința privind localizarea prevăzută la literele (e) și (f), luând în considerare avizul Comitetului pentru bancnote. Orice astfel de decizie este comunicată cu promptitudine Consiliului guvernatorilor. Orice decizie adoptată în acest sens de Consiliul guvernatorilor va fi respectată de Comitetul executiv.
   (4)   Acreditarea deplină privind calitatea este acordată unui producător pentru 24 luni, în temeiul unei decizii adoptate în temeiul articolelor 15, 16 sau 17. Acreditarea deplină privind calitatea poate fi reînnoită la fiecare 24 luni.
   (5)   Un producător acreditat nu poate externaliza către o altă unitate de producție sau unui terț, inclusiv filialelor și societăților asociate ale producătorului, producerea de bancnote euro sau de materii prime pentru bancnotele euro, fără acordul prealabil scris al BCE.
   Articolul 4
   Acreditarea temporară privind calitatea
   (1)   În cazul în care un producător nu a fost implicat într-o activitate de producere a bancnotelor euro în ultimele 24 luni anterioare cererii de acreditare deplină privind calitatea, astfel cum este prevăzut la articolul 3 alineatul (2) litera (a), acesta poate primi o acreditare temporară privind calitatea pentru o activitate planificată de producere a bancnotelor euro.
   (2)   Un producător poate primi o acreditare temporară privind calitatea pentru o activitate planificată de producere a bancnotelor euro dacă îndeplinește cumulativ următoarele condiții:

               (a)

               respectă seria ISO 9001 de standarde de management al calității într-o anumită unitate de producție pentru o activitate planificată de producere a bancnotelor euro și i-a fost eliberat un certificat în acest sens de către o autoritate de certificare;

               (b)

               deține procedurile și infrastructura necesare pentru respectarea cerințelor de calitate în unitatea de producție respectivă pentru activitatea de producere a bancnotelor euro sus-menționată;

               (c)

               în cazul în care intenționează să producă un element de securitate specific euro, deține acreditare privind securitatea pentru unitatea de producție respectivă pentru activitatea de producere a bancnotelor euro planificată, în conformitate cu Decizia BCE/2008/3;

               (d)

               în cazul în care este o imprimerie, unitatea sa de producție este localizată într-un stat membru; și

               (e)

               în cazul în care nu este o imprimerie, unitatea sa de producție este localizată într-un stat membru sau într-un stat membru al AELS.

         (3)   Acreditarea temporară privind calitatea este acordată unui producător pentru un an, în temeiul unei decizii adoptate în temeiul articolelor 15, 16 sau 17. În cazul în care, în această perioadă, producătorul depune o ofertă în cadrul unei licitații sau încheie un contract pentru o activitate de producere de bancnote euro, acreditarea temporară privind calitatea care i-a fost acordată poate fi prelungită după caz până la adoptarea de către BCE a unei decizii referitoare la oportunitatea acordării acreditării depline privind calitatea.
   SECȚIUNEA II

      PROCEDURA PENTRU ACREDITAREA DEPLINĂ PRIVIND CALITATEA

   Articolul 5
   Solicitarea de inițiere și desemnarea unei echipe de audit al calității
   (1)   Un producător cu o acreditare temporară privind calitatea acordată pentru o activitate planificată de producere de bancnote euro care dorește să desfășoare activitatea respectivă, sau care a desfășurat o activitate de producere de bancnote euro în ultimele 24 luni și care dorește să continue să desfășoare activitatea respectivă, transmite BCE o solicitare scrisă pentru inițierea procedurii pentru acreditarea deplină privind calitatea. Solicitarea respectivă include toate elementele următoare:

               (a)

               o indicare a unității de producție, a localizării acesteia, precum și a activității de producere a bancnotelor euro pentru care producătorul solicită acreditarea deplină privind calitatea;

               (b)

               informații cu privire la activitatea de producere a bancnotelor euro pe care a desfășurat-o;

               (c)

               o copie a certificatului prevăzut la articolul 3 alineatul (2) litera (b).

         (2)   BCE verifică dacă producătorul îndeplinește cerințele prevăzute la alineatul (1) și îl informează despre rezultatul acestei evaluări în termen de 30 zile lucrătoare de la data primirii solicitării de inițiere. BCE poate extinde acest termen limită o singură dată, cu notificarea în scris a producătorului. În timpul efectuării acestei verificări, BCE poate solicita producătorului informații suplimentare în legătură cu cerințele enumerate la alineatul (1). În cazul în care solicită informații suplimentare, BCE îl înștiințează pe producător despre rezultatul acestei evaluări în termen de 20 de zile lucrătoare BCE de la data primirii informațiilor suplimentare. BCE poate conveni cu producătorul cu privire la extinderea termenelor prevăzute în acest alineat.
   (3)   În cazul unei evaluări pozitive, BCE îl informează pe producător cu privire la faptul că va fi efectuat un audit al calității la unitățile sale. BCE desemnează o echipă de audit al calității compusă din experți ai BCE și BCN. Desemnarea acestora trebuie să aibă în vedere evitarea conflictelor de interese. În cazul în care un conflict de interese intervine după desemnare, BCE înlocuiește imediat expertul în cauză cu un expert care nu se află în situația de conflict de interese.
   (4)   BCE respinge cererea de inițiere și îl înștiințează în scris pe producător despre decizia sa și despre motivele care au stat la baza acesteia, în oricare dintre următoarele cazuri:

               (a)

               producătorul nu furnizează informațiile prevăzute la alineatul (1);

               (b)

               producătorul nu furnizează orice informație suplimentară care a fost solicitată de BCE în temeiul alineatului (2) într-o perioadă de timp rezonabilă stabilită de comun acord;

               (c)

               BCE a revocat acreditarea deplină privind calitatea acordată producătorului, iar perioada de interdicție pentru depunerea unei noi cereri prevăzută în decizia de revocare nu a expirat;

               (d)

               localizarea unității de producție nu îndeplinește cerințele prevăzute la articolul 3 alineatul (2) litera (e) sau (f);

               (e)

               producătorul produce elemente de securitate specifice euro, iar BCE nu i-a acordat acreditarea privind securitatea astfel cum este prevăzut la articolul 3 alineatul (2) litera (d).

         (5)   În cazul în care un producător acreditat dorește să îi fie reînnoită acreditarea privind calitatea și dacă acesta solicită din nou acreditarea deplină privind calitatea anterior datei stabilite în conformitate cu articolul 7 alineatul (2) litera (c), acreditarea sa privind calitatea continuă să fie valabilă până la adoptarea de către BCE a unei decizii în temeiul articolului 7 alineatul (1).
   Articolul 6
   Auditul calității
   (1)   Auditul calității începe la o dată care a fost stabilită de comun acord de producător și BCE. Dacă producătorul este o imprimerie, auditul calității va fi realizat în cursul activității de producere a bancnotelor euro.
   (2)   Cel mai târziu cu două săptămâni înainte de auditul calității, BCE transmite producătorului un chestionar prealabil auditului, pe care acesta îl va completa și transmite BCE cu cel mult o săptămână înainte de auditul calității.
   (3)   Auditul calității este realizat la unitatea de producție pentru care producătorul solicită acreditarea privind calitatea.
   (4)   Echipa de audit al calității stabilește dacă producătorul a adoptat condiții de calitate conforme cu cerințele de calitate. În cazul în care producătorul propune îmbunătățiri în scopul îndeplinirii cerințelor de calitate, acreditarea privind calitatea nu va fi acordată până ce aceste îmbunătățiri nu sunt puse în aplicare. Înainte de a transmite producătorului proiectul raportului de audit prevăzut la alineatul (6), echipa de audit al calității poate efectua un audit subsecvent al calității pentru a verifica dacă, în urma unor astfel de îmbunătățiri, condițiile de calitate îndeplinesc cerințele de calitate.
   (5)   La încheierea auditului calității și, după caz, a auditului subsecvent al calității și înainte de a părăsi unitatea de producție, echipa de audit al calității va include toate concluziile, inclusiv orice neconcordanță cu cerințele de calitate și cu îmbunătățirile propuse de producător, într-un raport preliminar, acceptat și semnat de echipa de audit al calității și de producător.
   (6)   Echipa de audit al calității pregătește un proiect de raport de audit pe baza raportului preliminar. Acest raport conține, în special, detalii cu privire la:

               (a)

               condițiile de calitate aplicate în unitatea de producție, care respectă cerințele de calitate;

               (b)

               orice situații de nerespectare a normelor de calitate pe care echipa de audit al calității le-a identificat;

               (c)

               orice acțiune întreprinsă de producător pe parcursul auditului calității;

               (d)

               orice îmbunătățiri propuse de producător și, în cazul în care este efectuat și un audit subsecvent al calității, evaluarea de către echipa de audit al calității cu privire la punerea în aplicare a respectivelor îmbunătățiri;

               (e)

               evaluarea de către echipa de audit al calității cu privire la oportunitatea acordării acreditării depline privind calitatea.

         (7)   Proiectul de raport de audit este transmis producătorului în termen de 30 de zile lucrătoare BCE de la data finalizării auditului calității sau, după caz, a auditului subsecvent al calității. Producătorul poate transmite comentarii cu privire la proiectul de raport de audit în termen de 30 de zile lucrătoare BCE de la data primirii acestuia. Înainte de a lua o decizie în temeiul articolului 7, BCE finalizează proiectul de raport de audit ținând seama de comentariile producătorului. BCE poate conveni cu producătorul cu privire la extinderea termenelor prevăzute în acest alineat.
   (8)   Fără a aduce atingere dispozițiilor prezentului articol, în cazul unei probleme privind calitatea care ar afecta calitatea bancnotelor euro sau a materiilor prime pentru bancnotele euro, BCE poate organiza un audit ad hoc al calității pentru a investiga situația. Alineatele (5)-(7) se aplică în consecință.
   Articolul 7
   Decizia privind acreditarea deplină privind calitatea
   (1)   BCE notifică producătorului în scris decizia sa cu privire la solicitarea de acreditare deplină privind calitatea în termen de 30 de zile lucrătoare BCE de la primirea comentariilor producătorului cu privire la proiectul de raport de audit sau de la expirarea termenului limită pentru transmiterea unor astfel de comentarii.
   (2)   În cazul unei decizii pozitive, BCE acordă producătorului acreditarea deplină privind calitatea. Această decizie prevede clar:

               (a)

               producătorul;

               (b)

               activitatea de producere a bancnotelor euro și unitatea de producție pentru care este acordată acreditarea deplină privind calitatea;

               (c)

               data expirării acreditării depline privind calitatea;

               (d)

               orice condiții specifice cu privire la literele (a)-(c).

         Decizia se întemeiază pe informațiile cuprinse în raportul final de audit, care este atașat deciziei.
   (3)   Dacă producătorului nu îi este acordată acreditarea deplină privind calitatea, BCE prezintă motivele acestei decizii, iar producătorul poate iniția procedura de revizuire prevăzută la articolul 18.
   SECȚIUNEA III

      PROCEDURA PENTRU ACREDITAREA TEMPORARĂ PRIVIND CALITATEA

   Articolul 8
   Solicitarea de inițiere și desemnarea unei echipe de audit prealabil al calității
   (1)   Dacă un producător:

               (i)

               nu a desfășurat o activitate de producere a bancnotelor euro în ultimele 24 luni anterioare cererii de acordare a acreditării temporare privind calitatea; sau

               (ii)

               nu a desfășurat o activitate de producere a bancnotelor euro, dar a primit din partea BCN sau a unei imprimerii o solicitare de începere a unei activități de producere a bancnotelor euro,

         acesta va transmite BCE o solicitare scrisă pentru inițierea procedurii pentru acreditarea temporară privind calitatea.
   Solicitarea respectivă include toate elementele următoare:

               (a)

               o indicare a unității de producție, a localizării acesteia, precum și a activității de producere a bancnotelor euro pentru care producătorul solicită acreditarea temporară privind calitatea;

               (b)

               informații cu privire la activitatea de producere a bancnotelor euro pe care urmează să o desfășoare;

               (c)

               o copie a certificatului prevăzut la articolul 4 alineatul (2) litera (a).

         (2)   Un producător a cărui acreditare temporară privind calitatea a expirat poate solicita o nouă acreditare temporară privind calitatea. Pe lângă informațiile prevăzute la alineatul (1), acesta specifică în solicitarea scrisă adresată BCE și motivele pentru care (a) nu a depus o ofertă în cadrul unei licitații; sau (b) nu a încheiat un contract pentru desfășurarea unei activități de producere a bancnotelor euro, astfel cum este prevăzut la articolul 4 alineatul (3).
   (3)   BCE verifică dacă producătorul a îndeplinit cerințele prevăzute la alineatele (1) și (2) și îl informează pe producător despre rezultatul acestei evaluări în termen de 30 zile lucrătoare de la data primirii solicitării de inițiere. BCE poate extinde acest termen limită o singură dată, cu notificarea în scris a producătorului. În timpul efectuării acestei verificări, BCE poate solicita producătorului informații suplimentare în legătură cu cerințele prevăzute la alineatele (1) și (2). În cazul în care solicită informații suplimentare, BCE îl informează pe producător despre rezultatul acestei evaluări în termen de 20 de zile lucrătoare BCE de la data primirii informațiilor suplimentare. BCE poate conveni cu producătorul cu privire la extinderea termenelor prevăzute în acest alineat.
   (4)   În cazul unei evaluări pozitive, BCE îl informează pe producător cu privire la faptul că va fi efectuat un audit prealabil al calității la unitățile sale. Echipa de audit prealabil al calității este desemnată conform prevederilor articolului 5 alineatul (3).
   (5)   BCE respinge cererea de inițiere și îl înștiințează în scris pe producător despre decizia de respingere și despre motivele care au stat la baza acesteia, în oricare dintre următoarele cazuri:

               (a)

               producătorul nu furnizează informațiile prevăzute la alineatele (1) și (2);

               (b)

               producătorul nu furnizează orice informație suplimentară care a fost solicitată de BCE în temeiul alineatului (3) într-o perioadă de timp rezonabilă stabilită de comun acord;

               (c)

               BCE a revocat acreditarea deplină sau temporară privind calitatea acordată producătorului, iar perioada de interdicție pentru depunerea unei noi cereri prevăzută în decizia de revocare nu a expirat;

               (d)

               localizarea unității de producție nu îndeplinește cerințele prevăzute la articolul 4 alineatul (2) literele (d) și (e);

               (e)

               producătorul intenționează să producă elemente de securitate specifice euro, iar BCE nu i-a acordat acreditarea privind securitatea astfel cum este prevăzut la articolul 4 alineatul (2) litera (c).

         (6)   În condițiile prevăzute la alineatul (2), în cazul în care un producător acreditat dorește să îi fie reînnoită acreditarea privind calitatea și dacă acesta solicită din nou acreditarea temporară privind calitatea anterior datei stabilite în conformitate cu articolul 10 alineatul (2) litera (c), acreditarea sa privind calitatea continuă să fie valabilă până la adoptarea de către BCE a unei decizii în temeiul articolului 10 alineatul (1).
   Articolul 9
   Auditul prealabil al calității
   (1)   Auditul prealabil al calității începe la o dată care a fost stabilită de comun acord de producător și BCE.
   (2)   Auditul prealabil al calității este realizat la unitatea de producție pentru care producătorul solicită acreditarea privind calitatea.
   (3)   Echipa de audit prealabil al calității stabilește dacă producătorul a adoptat condiții de calitate care vor fi conforme cu cerințele de calitate atunci când producătorul va începe o activitate de producere a bancnotelor euro.
   (4)   Echipa de audit prealabil al calității își prezintă concluziile într-un proiect de raport de audit prealabil. Acest proiect de raport privind auditul prealabil cuprinde în special detalii cu privire la:

               (a)

               condițiile de calitate aplicate deja în unitatea de producție, care respectă cerințele de calitate;

               (b)

               orice condiții de calitate pe care producătorul trebuie să le mai asigure în vederea respectării cerințelor de calitate;

               (c)

               evaluarea de către echipa de audit al calității a oportunității acordării acreditării temporare privind calitatea.

         (5)   Proiectul de raport de audit prealabil este transmis producătorului în termen de 30 de zile lucrătoare BCE de la data finalizării auditului prealabil al calității. Producătorul poate transmite comentarii în termen de 30 de zile lucrătoare BCE de la data primirii proiectului de raport de audit prealabil. Înainte de a adopta o decizie în temeiul articolului 10, BCE finalizează proiectul de raport de audit prealabil ținând seama de comentariile producătorului. BCE poate conveni cu producătorul cu privire la extinderea termenelor prevăzute în acest alineat.
   Articolul 10
   Decizia privind acreditarea temporară privind calitatea
   (1)   BCE notifică producătorului în scris decizia sa cu privire la solicitarea de acreditare temporară privind calitatea în termen de 30 de zile lucrătoare BCE de la primirea comentariilor producătorului cu privire la proiectul de raport de audit prealabil sau de la expirarea termenului limită pentru transmiterea unor astfel de comentarii.
   (2)   În cazul unei decizii pozitive, BCE acordă producătorului acreditarea temporară privind calitatea. Decizia BCE prevede clar:

               (a)

               producătorul;

               (b)

               activitatea de producere a bancnotelor euro și unitatea de producție pentru care este acordată acreditarea temporară privind calitatea;

               (c)

               data expirării acreditării temporare privind calitatea;

               (d)

               orice condiții specifice cu privire la literele (a)-(c).

         Decizia se întemeiază pe informațiile cuprinse în raportul final de audit prealabil prevăzut la articolul 9 alineatul (5), care este atașat deciziei.
   (3)   Un producător căruia i-a fost acordată acreditarea temporară privind calitatea poate depune o ofertă în cadrul unei licitații sau poate încheia un contract pentru desfășurarea unei activități de producere a bancnotelor euro. Odată ce producătorul începe să desfășoare o activitate de producere a bancnotelor euro, acesta va transmite imediat BCE o solicitare scrisă pentru inițierea procedurii pentru acreditarea deplină privind calitatea în conformitate cu secțiunea II. Auditul calității prevăzut la articolul 6 începe nu mai târziu de 12 luni de la data la care producătorul a primit acreditarea temporară privind calitatea.
   (4)   BCE prezintă motivele neacordării acreditării temporare privind calitatea. Producătorul poate iniția procedura de revizuire prevăzută la articolul 18.
   SECȚIUNEA IV

      OBLIGAȚII CONTINUE

   Articolul 11
   Obligațiile continue ale producătorilor care au primit acreditarea privind calitatea și ale BCE
   (1)   Un producător care a primit acreditarea furnizează BCE, cu privire la unitatea de producție relevantă, o copie a certificatului deținut pentru sistemul său de management al calității de fiecare dată când este reînnoit certificatul inițial prevăzut la articolul 3 alineatul (2) litera (b) și la articolul 4 alineatul (2) litera (a).
   (2)   Un producător acreditat înștiințează BCE în scris și fără întârziere nejustificată cu privire la oricare dintre următoarele:

               (a)

               deschiderea oricărei proceduri de lichidare sau reorganizare a producătorului sau a oricăror proceduri similare;

               (b)

               desemnarea unui lichidator, judecător sindic, administrator sau a oricărei persoane cu funcție echivalentă;

               (c)

               orice intenție de implicare a unor terți într-o activitate de producere a bancnotelor euro, inclusiv prin subcontractare;

               (d)

               orice modificare care a fost efectuată după acordarea acreditării privind calitatea și care afectează sau poate afecta îndeplinirea cerințelor în vederea acreditării privind calitatea;

               (e)

               orice schimbare cu privire la controlul asupra producătorului ca urmare a schimbării structurii de proprietate asupra acestuia sau din orice alte motive.

         (3)   Un producător acreditat păstrează confidențialitatea condițiilor de calitate.
   (4)   BCE informează producătorii acreditați cu privire la orice actualizare a cerințelor de calitate.
   SECȚIUNEA V

      CONSECINȚELE LIPSEI DE CONFORMITATE

   Articolul 12
   Procedura de decizie
   (1)   Atunci când face o observație sau adoptă o decizie în temeiul articolelor 14-17, BCE:

               (a)

               evaluează lipsa de conformitate, ținând seama în mod corespunzător de raportul de audit (prealabil); și

               (b)

               îl informează în scris pe producător despre observația făcută sau despre decizia luată, în termen de 30 de zile lucrătoare BCE de la primirea comentariilor producătorului cu privire la proiectul de raport de audit (prealabil), menționând: (i) lipsa de conformitate; (ii) unitatea de producție și activitate de producere a bancnotelor euro la care se referă observația sau decizia; (iii) data la care observația a fost făcută sau data de la care decizia va produce efecte; și (iv) motivele observației sau deciziei.

         (2)   În toate cazurile în care BCE face o observație sau adoptă o decizie în temeiul articolelor 14-17, acestea vor fi proporționale cu gradul de importanță al cazului de neconformitate. BCE informează BCN și toți producătorii cu privire la observația făcută sau la decizia adoptată, precum și la sfera de aplicare și durata acesteia. Aceasta va indica și faptul că BCN vor fi notificate cu privire la orice modificare a situației producătorului la care se referă cazul de neconformitate.
   Articolul 13
   Cazuri de neconformitate
   (1)   Nerespectarea de către un producător a cerințelor de calitate, a celorlalte cerințe pentru acreditarea privind calitatea sau a obligațiilor prevăzute la articolul 11 este clasificată de echipa de audit (prealabil) al calității în una dintre categoriile prevăzute la alineatele (2)-(5).
   (2)   Este considerat un caz major de neconformitate acel caz în legătură cu care echipa de audit (prealabil) al calității apreciază că are un impact imediat și considerabil asupra calității producerii de către respectivul producător de bancnote euro sau de materii prime pentru bancnotele euro și BCE adoptă o decizie în conformitate cu articolul 16.
   (3)   Este considerat un caz standard de neconformitate acel caz în legătură cu care echipa de audit (prealabil) al calității apreciază că nu are un impact imediat și considerabil asupra calității producerii de către respectivul producător de bancnote euro sau de materii prime pentru bancnotele euro, dar că poate avea un efect advers direct asupra calității producției respective și BCE adoptă o decizie în conformitate cu articolul 15.
   (4)   Cazul de neconformitate în legătură cu care echipa de audit (prealabil) al calității apreciază că nu are un efect advers direct asupra calității producerii de către respectivul producător de bancnote euro sau de materii prime pentru bancnotele euro, dar că trebuie remediat înainte de efectuarea următorului audit al calității, face obiectul unei observații în cadrul raportului de audit (prealabil) și BCE face o observație scrisă în conformitate cu articolul 14.
   (5)   Cazul de neconformitate care nu se încadrează în tipurile prevăzute la alineatele (2)-(4) vor fi menționate în raportul de audit (prealabil) ca o notă, dar nu vor genera acțiuni suplimentare în temeiul articolelor 14-17.
   Articolul 14
   Observația scrisă
   (1)   BCE transmite o observație scrisă producătorului în cazul unei lipse de conformitate de tipul celei prevăzute la articolul 13 alineatul (4), aceasta putând fi inclusă în raportul de audit (prealabil).
   (2)   Observația scrisă arată că în cazul în care neconformitatea nu a fost înlăturată până la următorul audit (prealabil), BCE adoptă o decizie în temeiul articolului 15.
   Articolul 15
   Măsuri corective și suspendarea acreditării privind calitatea cu privire la noi comenzi
   În cazul în care este identificat un caz de neconformitate de tipul celui prevăzut la articolul 13 alineatul (3), dar producătorul arată în mod rezonabil că îl va putea soluționa, BCE adoptă o decizie:

               (a)

               în care este stabilit, cu consultarea producătorului, un termen limită pentru producător până la care să remedieze cazul de neconformitate;

               (b)

               în care se arată că producătorul nu poate accepta comenzi noi în legătură cu activitatea relevantă de producere a bancnotelor euro, inclusiv participarea la proceduri de licitație relevante, dacă până la expirarea termenului limită prevăzut la litera (a) nu a fost remediat cazul de neconformitate.

         Articolul 16
   Suspendarea activității de producere a bancnotelor euro
   (1)   Dacă este identificat un caz de neconformitate de tipul celui prevăzut la articolul 13 alineatul (2), echipa de audit (prealabil) al calității poate recomanda BCE suspendarea cu efect imediat a activității relevante de producere a bancnotelor euro până la remedierea cazului de neconformitate. Producătorul furnizează echipei de audit (prealabil) al calității informații referitoare la orice alt producător care, în calitate de client sau de furnizor, poate fi afectat de suspendare.
   (2)   Cât mai curând posibil după intrarea în vigoare a suspendării prevăzute la alineatul (1), echipa de audit (prealabil) al calității realizează, în cadrul unui audit subsecvent al calității, o evaluare a remedierii cazului de neconformitate. Dacă echipa de audit (prealabil) al calității stabilește că a fost remediat cazul de neconformitate, BCE anulează suspendarea. Dacă producătorul nu remediază cazul de neconformitate, BCE adoptă o decizie în conformitate cu articolul 17.
   Articolul 17
   Revocarea acreditării privind calitatea
   (1)   BCE revocă acreditarea privind calitatea acordată unui producător dacă acesta nu poate remedia cazul de neconformitate de tipul celui prevăzut la articolul 13 alineatul (2).
   (2)   În decizia de revocare BCE indică data de la care producătorul poate solicita din nou o acreditare privind calitatea.
   Articolul 18
   Procedura de revizuire
   (1)   În cazul în care BCE adoptă oricare dintre următoarele decizii:

               (a)

               de respingere a cererii de inițiere a unei proceduri de acreditare deplină sau temporară privind calitatea;

               (b)

               de refuz al acordării acreditării depline sau temporare privind calitatea;

               (c)

               în temeiul articolelor 14-17,

         producătorul poate transmite Consiliului guvernatorilor o cerere scrisă pentru revizuirea deciziei, în termen de 30 de zile lucrătoare BCE de la notificarea deciziei respective. Producătorul include motivele sale pentru o asemenea cerere și toate informațiile justificative.
   (2)   În cazul unei solicitări explicite și motivate a producătorului, Consiliul guvernatorilor poate suspenda aplicarea deciziei care urmează a fi revizuite.
   (3)   Consiliul guvernatorilor revizuiește decizia și îi comunică în scris decizia sa producătorului în termen de două luni de la primirea cererii.
   (4)   Aplicarea alineatelor (1)-(3) nu aduce atingere niciunuia dintre drepturile prevăzute la articolele 263 și 265 din tratat.
   SECȚIUNEA VI

      DISPOZIȚII FINALE

   Articolul 19
   Registrul de acreditare privind calitatea al BCE
   (1)   BCE păstrează un registru al acreditărilor privind calitatea în care:

               (a)

               enumeră producătorii cărora le-a fost acordată acreditarea deplină sau temporară privind calitatea și unitățile de producție ale acestora;

               (b)

               indică pentru fiecare unitate de producție activitatea de producere a bancnotelor euro pentru care a fost acordată acreditarea privind calitatea;

               (c)

               înregistrează expirarea oricărei acreditări privind calitatea.

         (2)   În cazul în care BCE adoptă o decizie în temeiul articolului 16, înregistrează durata suspendării.
   (3)   În cazul în care BCE adoptă o decizie în temeiul articolului 17, elimină denumirea producătorului din registru.
   (4)   BCE pune la dispoziția BCN și producătorilor acreditați o listă a tuturor producătorilor incluși în registru și orice actualizări ale acesteia.
   Articolul 20
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 mai 2011.

      Adoptată la Frankfurt pe Main, 25 noiembrie 2010.

            Președintele BCE

         Jean-Claude TRICHET

      (1)  JO L 140, 30.5.2008, p. 26.


title: 2010/204/: Decizia Parlamentului European și a Consiliului din 25 martie 2010 referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               8.4.2010

               RO

               Jurnalul Oficial al Uniunii Europene

               L 88/17

         DECIZIA PARLAMENTULUI EUROPEAN ȘI A CONSILIULUI
   din 25 martie 2010
   referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2010/204/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați care sunt afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 23 septembrie 2009, Lituania a depus o cerere de mobilizare a FEG în legătură cu disponibilizările din sectorul produselor textile. Având în vedere faptul că această cerere îndeplinește condițiile privind stabilirea contribuției financiare prevăzute la articolul 10 din Regulamentul (CE) nr. 1927/2006, Comisia propune mobilizarea sumei de 523 481 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Lituania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 523 481 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 martie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         D. LÓPEZ GARRIDO

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2009/386/CE: Decizia Comisiei din 15 mai 2009 privind numirea a trei membri ai Grupului de examinare a avizelor privind standardele contabile creat prin Decizia 2006/505/CE de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG)

text:
               16.5.2009

               RO

               Jurnalul Oficial al Uniunii Europene

               L 122/45

      DECIZIA COMISIEI

   din 15 mai 2009
   privind numirea a trei membri ai Grupului de examinare a avizelor privind standardele contabile creat prin Decizia 2006/505/CE de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG)
   (2009/386/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2006/505/CE a Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (1), în special articolul 3,
   întrucât:

               (1)

               Conform articolului 3 din Decizia 2006/505/CE, aceasta numește un număr maxim de șapte membri ai Grupului de examinare a avizelor privind standardele contabile din rândul experților independenți cu experiență și competențe în domeniul contabilității, în special al raportărilor financiare, larg recunoscută la nivel comunitar.

               (2)

               Prin Decizia 2007/73/CE (2), Comisia a numit cei șapte membri ai Grupului de examinare a avizelor privind standardele contabile la 8 februarie 2007, pentru un mandat de trei ani care poate fi reînnoit. Pentru a permite o rotație ordonată a membrilor, grupul poate decide o înlocuire parțială a acestora în grupuri de câte doi sau trei. Grupul a decis înlocuirea a trei membri în 2009,

         DECIDE:
   Articolul 1
   Comisia numește trei membri ai Grupului de examinare a avizelor privind standardele contabile, ale căror nume figurează în anexă.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 15 mai 2009.

            Pentru Comisie

         Charlie McCREEVY

            Membru al Comisiei

      (1)  JO L 199, 21.7.2006, p. 33.

      (2)  JO L 32, 6.2.2007, p. 23.

      ANEXĂ

         LISTA MEMBRILOR

                  Rien VAN HOEPEN

                  Bernard RAFFOURNIER

                  Mari PAANANEN


title: Decizia (UE) 2015/2418 a Comisiei din 18 decembrie 2015 de modificare a Deciziei 1999/352/CE, CECO, Euratom de instituire a Oficiului European de Luptă Antifraudă (OLAF)

text:
               19.12.2015

               RO

               Jurnalul Oficial al Uniunii Europene

               L 333/148

         DECIZIA (UE) 2015/2418 A COMISIEI
   din 18 decembrie 2015
   de modificare a Deciziei 1999/352/CE, CECO, Euratom de instituire a Oficiului European de Luptă Antifraudă (OLAF)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 249,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolele 65 și 197,
   întrucât:

               (1)

               În temeiul articolului 65 din Regulamentul (UE, Euratom) nr. 966/2012, Comisia trebuie să indice personalul căruia îi deleagă sarcinile sale, sfera de aplicare a competențelor delegate și limitele stabilite pentru delegarea atribuțiilor către ordonatorii de credite. În acest context, Comisia trebuie să țină seama în mod corespunzător de responsabilitatea sa politică generală pentru gestiunea bugetului Uniunii.

               (2)

               În conformitate cu articolul 15 alineatul (8) din Regulamentul (UE, Euratom) nr. 883/2013 al Parlamentului European și al Consiliului (2), secretariatul Comitetului de supraveghere trebuie să fie asigurat în continuare de OLAF, în strânsă consultare cu Comitetul de supraveghere, iar directorul general al OLAF trebuie să rămână în continuare ordonatorul de credite delegat pentru toate creditele aferente oficiului. Directorul general al OLAF poate subdelega aceste competențe membrilor personalului cărora li se aplică Statutul funcționarilor Uniunii Europene sau Regimul aplicabil celorlalți agenți ai Uniunii.

               (3)

               Din necesitatea de a asigura un sistem eficace de control intern, în conformitate cu articolul 32 din Regulamentul (UE, Euratom) nr. 966/2012, și pentru a evita apariția unei posibile ingerințe a Oficiului European de Luptă Antifraudă în atribuțiile membrilor Comitetului de supraveghere, trebuie definit un cadru adecvat pentru execuția creditelor aferente membrilor Comitetului de supraveghere. În special, delegarea către membri a competențelor de ordonator de credite trebuie să fie organizată astfel încât să se prevină apariția unor posibile ingerințe.

               (4)

               Prezenta decizie trebuie să se aplice, la fel ca noua anexă I la normele interne, de la 1 ianuarie 2016. Prin urmare, prezenta decizie trebuie să intre în vigoare cât mai curând posibil.

               (5)

               Decizia 1999/352/CE, CECO, Euratom a Comisiei (3) trebuie, prin urmare, să fie modificată în consecință,

         ADOPTĂ PREZENTA DECIZIE:
   Articolul 1
   La articolul 6 din Decizia 1999/352/CE, CECO, Euratom, alineatul (3) se înlocuiește cu următorul text:

      „(3)   Exceptând execuția creditelor aferente membrilor Comitetului de supraveghere, Directorul general acționează ca ordonator de credite delegat pentru execuția creditelor înscrise în anexa privind Oficiul la secțiunea «Comisia» a bugetului general al Uniunii Europene și pentru execuția creditelor înscrise la rubricile bugetare «Antifraudă», pentru care i-au fost delegate competențe prin normele interne privind execuția bugetului general. Directorul general își poate subdelega competențele membrilor personalului cărora li se aplică Statutul funcționarilor Uniunii Europene sau Regimul aplicabil celorlalți agenți ai Uniunii, în conformitate cu normele interne respective.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2016.

      Adoptată la Bruxelles, 18 decembrie 2015.

            Pentru Comisie

            Președintele

         Jean-Claude JUNCKER

      (1)  JO L 298, 26.10.2012, p. 1.

      (2)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

      (3)  Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Luptă Antifraudă (OLAF) (JO L 136, 31.5.1999, p. 20).


title: Decizia Consiliului din 26 februarie 1996 privind încheierea Acordului de cooperare științifică și tehnologică dintre Comunitatea Europeană și Canada

text:
Anunţ juridic important

|

31996D0219

Jurnalul Oficial L 074 , 22/03/1996 p. 0025 - 0025 ediţie specială în limba cehă capitol 11 volum 24 p. 27  - 27 ediţie specială în limba estonă capitol 11 volum 24 p. 27  - 27 ediţie specială în limba maghiară capitol 11 volum 24 p. 27  - 27 ediţie specială în limba lituaniană capitol 11 volum 24 p. 27  - 27 LV.ES capitol 11 volum 24 p. 27  - 27 MT.ES capitol 11 volum 24 p. 27  - 27 PL.ES capitol 11 volum 24 p. 27  - 27 SK.ES capitol 11 volum 24 p. 27  - 27 ediţie specială în limba slovenă capitol 11 volum 24 p. 27  - 27

		19960226Decizia Consiliuluidin 26 februarie 1996privind încheierea Acordului de cooperare științifică și tehnologică dintre Comunitatea Europeană și Canada(96/219/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teză și articolul 228 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comunitatea Europeană și Canada desfășoară programe de cercetare specifice în domenii de interes comun;întrucât, pe baza experienței acumulate în trecut în cadrul Acordului-cadru de cooperare comercială și economică dintre Comunitățile Europene și Canada [3], ambele părți și-au exprimat dorința de a stabili un cadru mai oficial pentru desfășurarea colaborării în domeniul științei și tehnologiei;întrucât, prin decizia sa din 19 aprilie 1993, Consiliul a autorizat Comisia să negocieze un acord de cooperare științifică și tehnologică între Comunitatea Europeană și Canada;întrucât, prin decizia sa din 15 iunie 1995, Consiliul a autorizat Comisia să semneze Acordul în numele Comunității Europene;întrucât acordul a fost semnat la 17 iunie 1995;întrucât Acordul de cooperare științifică și tehnologică dintre Comunitatea Europeană și Canada ar trebui să fie aprobat,DECIDE:Articolul 1Se aprobă Acordul de cooperare științifică și tehnologică dintre Comunitatea Europeană și Canada.Textul acordului se anexează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 12 din acord.Adoptată la Bruxelles, 26 februarie 1996.Pentru ConsiliuPreședinteleS. Agnelli[1] JO C 317, 28.11.1995, p. 7.[2] JO C 17, 22.1.1996.[3] JO L 260, 24.8.1976, p. 2.--------------------------------------------------


Anunţ juridic important

|

52007BP0120(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene pentru Medicamente aferent exerciţiului financiar 2005 (C6-0394/2006 - 2006/2161(DEC))

Jurnalul Oficial 074 E , 20/03/2008 p. 0227 - 0227

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene pentru Medicamente aferent exerciţiului financiar 2005 (C6-0394/2006 — 2006/2161(DEC))Parlamentul European,- având în vedere conturile anuale finale ale Agenţiei Europene pentru Medicamente pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Agenţiei Europene pentru Medicamente pentru exerciţiul financiar 2005, precum şi răspunsurile agenţiei [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 726/2004 al Parlamentului European şi al Consiliului din 31 martie 2004 de stabilire a procedurilor comunitare privind autorizarea şi supravegherea medicamentelor de uz uman şi veterinar şi de instituire a unei Agenţii Europene pentru Medicamente [4], în special articolul 68,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0099/2007),1. acordă directorului executiv al Agenţiei Europene pentru Medicamente descărcarea de gestiune pentru execuţia bugetului agenţiei aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului executiv al Agenţiei Europene pentru Medicamente, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 4.[2] JO C 312, 19.12.2006, p. 12.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 136, 30.4.2004, p. 1. Regulament astfel cum a fost modificat prin Regulamentul (CE) nr. 1901/2006 (JO L 378, 27.12.2006, p. 1).[5] JO L 357, 31.12.2002, p. 72.--------------------------------------------------


title: Decizia (UE) 2015/2071 a Consiliului din 10 noiembrie 2015 de autorizare a statelor membre să ratifice, în interesul Uniunii Europene, Protocolul din 2014 la Convenția privind munca forțată din 1930 a Organizației Internaționale a Muncii în ceea ce privește articolele 1-4 din protocol privind aspectele referitoare la cooperarea judiciară în materie penală

text:
               18.11.2015

               RO

               Jurnalul Oficial al Uniunii Europene

               L 301/47

         DECIZIA (UE) 2015/2071 A CONSILIULUI
   din 10 noiembrie 2015
   de autorizare a statelor membre să ratifice, în interesul Uniunii Europene, Protocolul din 2014 la Convenția privind munca forțată din 1930 a Organizației Internaționale a Muncii în ceea ce privește articolele 1-4 din protocol privind aspectele referitoare la cooperarea judiciară în materie penală
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 82 alineatul (2), coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Uniunea promovează ratificarea convențiilor internaționale în domeniul muncii, clasificate de către Organizația Internațională a Muncii (OIM) ca fiind actualizate, pentru a contribui la eforturile Uniunii de a promova drepturile omului și munca decentă pentru toți, precum și de a eradica traficul de persoane, atât în interiorul, cât și în afara Uniunii. Protecția principiilor și a drepturilor fundamentale la locul de muncă reprezintă unul dintre aspectele esențiale ale acestor eforturi.

               (2)

               Convenția privind munca forțată din 1930 a Organizației Internaționale a Muncii, completată de protocolul din 2014, este o convenție fundamentală a OIM și are un impact asupra normelor care fac trimitere la standarde fundamentale de muncă.

               (3)

               În măsura în care Protocolul din 2014 la Convenția privind munca forțată din 1930 a Organizației Internaționale a Muncii (denumit în continuare „protocolul”) acoperă domeniul protecției victimelor criminalității reglementat de articolul 82 alineatul (2) din Tratatul privind funcționarea Uniunii Europene (TFUE), Uniunea a adoptat deja norme comune care acoperă acest domeniu într-o mare măsură, în special prin Directiva 2011/36/UE a Parlamentului European și a Consiliului (1) și Directiva 2012/29/UE a Parlamentului European și a Consiliului (2). Protocolul ar putea aduce atingere respectivelor norme comune.

               (4)

               Articolul 19 alineatul (4) din Constituția OIM, privind adoptarea și ratificarea convențiilor, se aplică și în cazul protocoalelor, care reprezintă acorduri internaționale cu caracter obligatoriu, sub rezerva ratificării, și care sunt legate de convenții.

               (5)

               Uniunea nu poate să ratifice protocolul, întrucât doar statele membre pot fi părți la acesta.

               (6)

               Prin urmare, ar trebui ca statele membre să fie autorizate să ratifice protocolul, acționând împreună în interesul Uniunii, în ceea ce privește părțile care intră sub incidența competenței Uniunii în conformitate cu articolul 82 alineatul (2) din TFUE.

               (7)

               Articolele 1-4 din protocol conțin obligații referitoare la legislația Uniunii privind protecția victimelor criminalității. Prin urmare, dispozițiile respective intră în domeniul de aplicare a părții a treia titlul V din TFUE, în special articolul 82 alineatul (2).

               (8)

               Articolul 82 alineatul (2) din TFUE reprezintă singurul temei juridic pe care ar trebui să se bazeze prezenta decizie. Protocolul, în special articolul 4 din acesta, se referă, de asemenea, la statutul de rezident al victimelor muncii forțate sau obligatorii, în măsura în care acest lucru este necesar pentru a le permite respectivelor victime să aibă acces la căi de atac adecvate și eficiente. Cu toate acestea, acest obiectiv, care are legătură cu articolul 79 din TFUE, are doar un rol accesoriu, în timp ce obiectivele asociate articolului 82 alineatul (2) din TFUE pot fi calificate ca reprezentând scopul și componenta predominantă.

               (9)

               În conformitate cu articolele 1 și 2 din Protocolul nr. 22 privind poziția Danemarcei anexat la Tratatul privind Uniunea Europeană și la TFUE, Danemarca nu participă la adoptarea prezentei decizii și nu are obligații în temeiul acesteia.

               (10)

               Regatul Unit și Irlanda au obligații în temeiul Directivei 2011/36/UE și al Directivei 2012/29/UE și participă, prin urmare, la adoptarea prezentei decizii.

               (11)

               Statele membre ar trebui să fie autorizate să ratifice protocolul privind aspectele legate de cooperarea judiciară în materie penală prevăzute la articolele 1-4 din acesta. Părțile protocolului care țin de competența conferită Uniunii, altele decât părțile referitoare la cooperarea judiciară în materie penală, vor face obiectul unei decizii adoptate în paralel cu prezenta decizie,

         ADOPTĂ PREZENTA DECIZIE:
   Articolul 1
   Statele membre sunt autorizate să ratifice Protocolul din 2014 la Convenția privind munca forțată din 1930 a Organizației Internaționale a Muncii, în ceea ce privește părțile cuprinse la articolele 1-4 ale protocolului, care intră în sfera de competență conferită Uniunii Europene prin articolul 82 alineatul (2) din TFUE.
   Articolul 2
   Statele membre ar trebui ia măsurile necesare pentru a întreprinde demersurile necesare în vederea depunerii instrumentelor de ratificare a protocolului pe lângă directorul general al Organizației Internaționale a Muncii cât mai curând posibil, de preferință înainte de 31 decembrie 2016.
   Articolul 3
   Prezenta decizie se adresează statelor membre.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Directiva 2011/36/UE a Parlamentului European și a Consiliului din 5 aprilie 2011 privind prevenirea și combaterea traficului de persoane și protejarea victimelor acestuia, precum și de înlocuire a Deciziei-cadru 2002/629/JAI a Consiliului (JO L 101, 15.4.2011, p. 1).

      (2)  Directiva 2012/29/UE a Parlamentului European și a Consiliului din 25 octombrie 2012 de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului (JO L 315, 14.11.2012, p. 57).


title: Decizia 2014/380/PESC a Consiliului din 23 iunie 2014 de modificare a Deciziei 2011/137/PESC privind măsuri restrictive având în vedere situația din Libia

text:
               24.6.2014

               RO

               Jurnalul Oficial al Uniunii Europene

               L 183/52

         DECIZIA 2014/380/PESC A CONSILIULUI
   din 23 iunie 2014
   de modificare a Deciziei 2011/137/PESC privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 28 februarie 2011, Consiliul a adoptat Decizia 2011/137/PESC privind măsuri restrictive având în vedere situația din Libia (1).

               (2)

               La 19 martie 2014, Consiliul de Securitate al Organizației Națiunilor Unite a adoptat Rezoluția 2146 (2014) [RCSONU 2146 (2014)] care autorizează statele membre ale ONU să inspecteze în marea liberă navele desemnate de comitetul instituit în temeiul punctului 24 din RCSONU 1970 (2011) (denumit în continuare „comitetul”).

               (3)

               RCSONU 2146 (2014) prevede ca statele de pavilion ale navelor desemnate să ia, dacă a dispus astfel comitetul, măsurile necesare pentru a interzice navelor respective să încarce, să transporte la bord sau să descarce țiței exportat ilegal din Libia, în absența unei notificări din partea punctului de contact al Guvernului Libiei.

               (4)

               De asemenea, RCSONU 2146 (2014) prevede ca statele membre ale ONU să ia, dacă a dispus astfel comitetul, măsurile necesare pentru a interzice navelor desemnate să pătrundă în porturile lor, cu excepția cazului în care intrarea în port este necesară în vederea unei inspecții, a situațiilor de urgență sau a cazului reîntoarcerii în Libia.

               (5)

               De asemenea, RCSONU 2146 (2014) prevede, dacă a dispus astfel comitetul, interdicția de a furniza servicii de încărcare în buncăre, cum ar fi furnizarea de combustibil sau de provizii, sau a altor servicii de întreținere în beneficiul navelor desemnate, cu excepția situației în care furnizarea unor astfel de servicii este necesară pentru motive umanitare sau în cazul reîntoarcerii în Libia.

               (6)

               De asemenea, RCSONU 2146 (2014) prevede, dacă a dispus astfel comitetul, interdicția de a participa la tranzacții financiare al căror obiect îl constituie țițeiul exportat ilegal din Libia aflat la bordul navelor desemnate.

               (7)

               În conformitate cu Decizia 2011/137/PESC, Consiliul a realizat o reexaminare completă a listelor de persoane și entități prevăzute în anexele II și IV la decizia respectivă.

               (8)

               Informațiile de identificare referitoare la una dintre entitățile aflate pe lista de persoane și entități prevăzută în anexa IV la Decizia 2011/137/PESC ar trebui să fie actualizate.

               (9)

               Nu mai există motive pentru menținerea a două entități pe lista de persoane și entități prevăzută în anexa IV la Decizia 2011/137/PESC.

               (10)

               Decizia 2011/137/PESC ar trebui, prin urmare, să fie modificată în consecință,

         ADOPTĂ PREZENTA DECIZIE:
   Articolul 1
   Decizia 2011/137/PESC se modifică după cum urmează:

               1.

               Se introduc următoarele articole:
               „Articolul 4b
               (1)   În temeiul punctelor 5-9 din RCSONU 2146 (2014), statele membre pot inspecta în marea liberă navele desemnate, utilizând toate măsurile pe care specificul situației le impune pentru a efectua inspecțiile respective și pentru a impune navei să ia măsurile necesare pentru returnarea țițeiului în Libia, cu acordul Guvernului Libiei și în coordonare cu acesta, respectând integral dreptul internațional umanitar și legislația internațională privind drepturile omului, după caz.
               (2)   Statele membre ar trebui să ceară acordul statului de pavilion al navei înainte de a efectua o inspecție precum cea menționată la alineatul (1).
               (3)   Statele membre care efectuează o inspecție precum cea menționată la alineatul (1) transmit cu promptitudine comitetului un raport privind inspecția care să conțină detalii relevante, inclusiv detalii legate de eforturile depuse pentru a obține acordul statului de pavilion al navei.
               (4)   Statele membre care efectuează o inspecție precum cea menționată la alineatul (1) se asigură că inspecțiile de această natură sunt efectuate de nave de război și de nave deținute sau exploatate de un stat și utilizate exclusiv în scopul prestării unui serviciu public necomercial.
               (5)   În ceea ce privește navele nedesemnate, precum și în orice situație diferită de cea descrisă la alineatul (1), alineatul (1) nu aduce atingere drepturilor sau obligațiilor sau responsabilităților care revin statelor membre în temeiul dreptului internațional, inclusiv drepturilor și obligațiilor care decurg din Convenția Organizației Națiunilor Unite asupra dreptului mării, cuprinzând și principiul general al jurisdicției exclusive a statului de pavilion asupra navelor sale în marea liberă.
               (6)   Anexa V include navele menționate la alineatul (1) și desemnate de comitet în conformitate cu punctul 11 din RCSONU 2146 (2014).
               Articolul 4c
               (1)   Un stat membru care este stat de pavilion pentru o navă nominalizată interzice, dacă a dispus astfel comitetul, navei să încarce, să transporte la bord sau să descarce țiței exportat ilegal din Libia, în absența unei notificări din partea punctului de contact al Guvernului Libiei, astfel cum se prevede la punctul 3 din RCSONU 2146 (2014).
               (2)   Statele membre interzic, dacă a dispus astfel comitetul, navelor desemnate să pătrundă în porturile lor, cu excepția cazului în care intrarea în port este solicitată în vederea unei inspecții, în cazul unei urgențe sau în cazul reîntoarcerii în Libia.
               (3)   Se interzice, dacă a dispus astfel comitetul, resortisanților statelor membre sau de pe teritoriul statelor membre să furnizeze servicii de încărcare în buncăre, cum ar fi furnizarea de combustibil sau de provizii, sau alte servicii de întreținere în beneficiul navelor desemnate.
               (4)   Alineatul (3) nu se aplică în cazul în care autoritatea competentă din statul membru implicat stabilește că furnizarea unor astfel de servicii este necesară în scopuri umanitare sau că nava se reîntoarce în Libia. Statul membru în cauză informează comitetul cu privire la orice autorizație de această natură.
               (5)   Se interzic, dacă a dispus astfel comitetul, tranzacțiile financiare efectuate de resortisanți ai statelor membre ori de entități aflate sub jurisdicția acestora, sau de pe teritoriul statelor membre al căror obiect îl constituie țițeiul exportat ilegal din Libia la bordul navelor desemnate.
               (6)   Anexa V include navele menționate la alineatele (1), (2), (3) și (5) desemnate de comitet în conformitate cu punctul 11 din RCSONU 2146 (2014).”

               2.

               La articolul 8, alineatul (1) se înlocuiește cu următorul text:
               „(1)   Consiliul aplică modificările aduse anexelor I, III și V pe baza nominalizărilor efectuate de către comitet.”

               3.

               Se introduce următorul articol:
               „Articolul 9b
               În cazul în care comitetul desemnează o navă dintre cele menționate la articolul 4b alineatul (1) și la articolul 4c alineatele (1), (2), (3) și (5), Consiliul include respectiva navă în anexa V.”

         Articolul 2
   Anexa I la prezenta decizie se adaugă ca anexa V la Decizia 2011/137/PESC.
   Articolul 3
   Anexa IV la Decizia 2011/137/PESC se modifică astfel cum se prevede în anexa II la prezenta decizie.
   Articolul 4
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 58, 3.3.2011, p. 53.

      ANEXA I

            „ANEXA V
            LISTA NAVELOR MENȚIONATE LA ARTICOLUL 4b ALINEATUL (1) ȘI LA ARTICOLUL 4c ALINEATELE (1), (2), (3) ȘI (5)
            …”

      ANEXA II
      Anexa IV la Decizia 2011/137/PESC se modifică după cum urmează:

                  1.

                  Rubrica corespunzătoare „Capitana Seas Limited” se înlocuiește cu rubrica de mai jos:

                              Nume

                              Informații de identificare

                              Motive

                              Data includerii în listă

                              „36.

                              Capitana Seas Limited

                              Entitate înregistrată în Insulele Virgine Britanice, deținută de Saadi Qadhafi

                              12.4.2011”

                  2.

                  Rubricile corespunzătoare entităților menționate în continuare se elimină:

                              —

                              Holdingul libian pentru dezvoltare și investiții;

                              —

                              Dalia Advisory Limited (LIA sub).


title: 2014/589/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Institutului European de Inovare și Tehnologie aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/232

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Institutului European de Inovare și Tehnologie aferent exercițiului financiar 2012
   (2014/589/UE)
   PARLAMENTUL EUROPEAN,

               —

               având în vedere conturile anuale finale ale Institutului European de Inovare și Tehnologie pentru exercițiul financiar 2012,

               —

               având în vedere Raportul Curții de Conturi privind conturile anuale ale Institutului European de Inovare și Tehnologie pentru exercițiul financiar 2012, însoțit de răspunsurile institutului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0234/2014),

               1.

               acordă directorului Institutului European de Inovare și Tehnologie descărcarea de gestiune pentru execuția bugetului institutului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Institutului European de Inovare și Tehnologie, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 142.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 97, 9.4.2008, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2014/412/UE: Decizia Consiliului din 24 iunie 2014 de numire a unui membru german în cadrul Comitetului Economic și Social European

text:
               28.6.2014

               RO

               Jurnalul Oficial al Uniunii Europene

               L 190/83

         DECIZIA CONSILIULUI
   din 24 iunie 2014
   de numire a unui membru german în cadrul Comitetului Economic și Social European

      (2014/412/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului german,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului doamnei Sabine HEPPERLE,

         ADOPTĂ PREZENTA DECIZIE:
   Articolul 1
   Domnul Günter LAMBERTZ, Leiter des Büros des DIHK bei der EU, este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 24 iunie 2014.

            Pentru Consiliu

            Președintele

         E. VENIZELOS

      (1)  JO L 251, 25.9.2010, p. 8.